Ek het ook ‘n video gemaak oor hoe om die inperking suksesvol en sinvol deur te maak. Vir sommige is die inperking dalk maklik, maar vir ander nie. Sommige is vir vyf weke letterlik alleen. Ander stres oor hulle inkomste. Nog ander beleef konflik met die persoon saam met wie hulle vyf weke opgesluit is. Nog ander is geneig tot angs en depressie. Die wenke in die video sal vir almal waardevol wees. Kliek hier om dit te sien, dis net so drie minute.
1. Die “21 Inspuitings” is baie goed ontvang en wyd aangestuur. Verskeie mense het dit sommer vir hele lyste vriende aangestuur. Hier en daar wou van die ontvangers dit egter nie noodwendig hê nie, en het dan onderaan die dagstukkie unsubscribe – of dit as spam gemerk – wat dan vir jóú van ons lys afteken. Ons advies is altyd dit: dankie dat jy ons oordenkings aanstuur, maar forward dit asb. “wyslik”, aan diegene wat dit wil hê. As jy twyfel, vra maar eers.